נובי יארילוביצ'י (מעבר גבול)

נובי יארילוביצ'י (באוקראינית: Нові Яриловичі) הוא מעבר גבול בין בלארוס לאוקראינה, צפונית לכפר נובי יארילוביצ'י, במחוז צ'רניהיב. המעבר נמצא על כביש M01 וכביש E95 ונקרא על שם הכפר נובי יארילוביצ'י שנמצא בקרבת מקום, המעבר נמצא ממש ליד הכפר הקטן סקיטוק. מעבר לגבול בצד הבלארוסי נמצא מעבר הגבול נובה חוטה. זהו מעבר גבול בינלאומי המותאם לתנועת רכבים ומשאיות.

המעבר עלה לכותרות החדשות בספטמבר 2020, בעקבות הודעת ממשלת אוקראינה על סגירת הגבולות עקב מגפת הקורונה. נמנעה כניסה למדינה של יותר מאלפיים חסידי ברסלב ישראלים שביקשו להגיע דרך בלארוס לקבר רבי נחמן מברסלב באומן והתקבצו במעבר זה.

ראו גם 
 משמר הגבול האוקראיני

קישורים חיצוניים 
 אתר משמר הגבול הממלכתי של אוקראינה

הערות שוליים 

גבול אוקראינה–בלארוס
מעברי גבול בין-לאומיים
אוקראינה: מעברי גבול